Boyle-Mariottes lov
Store norske leksikon,Realfag,Fysikk,Varme- og stofflære
Boyle-Mariottes lov er en naturlov som uttrykker at produktet av trykk og volum er konstant når temperaturen er konstant.
På matematisk form kan Boyle-Mariottes lov uttrykkes slik: \[pV = konstant\] Her er V volumet, og p er trykket. Loven gjelder for en ideal gass, men anvendes også for å beskrive virkelige gasser ved lave trykk under noen få atmosfærer. Boyle-Mariottes lov mister gyldighet dersom trykket blir for høyt eller temperaturen for lav.Loven ble publisert av Robert Boyle i 1660 og senere av franskmannen Edmé Mariotte i 1676, og heter derfor Boyles lov i England og Mariottes lov i Frankrike. Les mer i Store norske leksikon ideal gass Robert Boyle Edmé Mariotte